<classify> RAIS Yoweri Museveni 75 wa Uganda amesema, hajachoka ila amepungua uzito kutoka kg 106 hadi kg 76 na atabaki kwenye uzito huo kwa kuwa ndio unaomfaa.Museveni ameyasema hayo kupitia tovuti yake wakati akiwajibu waliomtumia ujumbe kwenye mitandao ya kijamii baada ya kuweka picha kadhaa kwenye ukurasa wake kwenye mtandao wa twitter Novemba 27 mwaka huu.Katika moja ya picha hizo kiongozi huyo aliweka picha ikimuonesha akiwa na ngombe wake akaandika Hivi karibuni nilikuwa Kisozi na Rwakitura kuangalia mifugo yangu. Niliona ni busara kuwashirikisha masuala kadhaa kuhusu baadhi ya ngombe.Awajibu wanaotaka astaafuKwenye ujumbe aliotuma kwenye tovuti ya na kwenye ukurasa wake kwenye mtandao wa kijamii wa twitter mwanasiasa huyo amesema baadhi ya waliomtumia ujumbe walikuwa na mitazamo hasi wakipiga kelele wakimtaka astaafu.Hilo litatolewa uamuzi na chama chetu NRM na wananchi wa Ugandaameandika Rais Museveni.Mmoja wa wachangiaji alidhani kwamba nilionekana nimechoka, sijachoka kabisa, hata hivyo, kwa kudhamiria nimepunguza uzito kwa kuondoa yale mafuta ambayo nilikuwa nimeruhusu yajikusanye kwenye mwili wangu kwa sababu madaktari walikua hawajatueleza kwa ufasaha madhara ya kutopambana na mafutaameandika kiongozi huyo.Siku sijazo nitawaeleza kuhusu hili suala. Nimetoka kutoka kilograms 106 na sasa nina kilograms 76, nitabaki na uzito huu wa kilograms 76 kwa sababu ndio unaowiana na urefu wangu wa futi 5.7ameandika Rais Museveni.Kwenye ujumbe huo mwanasiasa huyo ameandika kuwa, baadhi ya waliotuma ujumbe walishangaa kwa ni kwa namna gani yeye kupiga picha na mifugo kunawasaidia wasio na ajira Bazzukulu.Amewajibu kwa kuwaeleza kuwa yeye kufanya hivyo inawasaidia wanaotaka kujifunza kwa mifano.Nilianza kuichunga hiyo mifugo nilipokuwa na umri wa miaka tisa mwaka 1954. Nilipopata elimu ya kisasa sikuwa na mazoea ya kwenda klabu za usiku Ulaya. Miongoni mwa shughuli nyingine nikikuwa naboresha ufugaji wa hiyo mifugoameandika Museveni.Ahamasisha kujiajiriKwa mujibu wa kiongozi huyo wanawe wote isipokuwa Muhoozi baada ya kuhitimu hawakwenda kufanya kazi kwenye utumishi wa umma.Wapo kwenye sekta binafsi wakianzia na sekta ya mifugo. Kwenye miaka 120 ya mwisho ya ukoloni na baada ya hapo hakuna mzazi wangu- wajomba na kadhalika waliokuwa kwenye utumishi wa ummaameandika na kubainisha kuwa Kuna maisha bila kufanya kazi kwenye utumishi wa umma.Amesema, yeye alijihusisha na harakati za kisiasa kwa sababu ya malengo ya kihistoria kuipenda Uganda, kuipenda Afrika, mabadiliko ya kijamii na kiuchumi na demokrasia.Wangapi kati yenu kwenye mitandao ya kijamii wanachangia kwenye mtazamo huo wa fikra amehoji Rais Museveni na kuongeza kuwa, mawazo hayo yatasaidia kutatua chagamoto za ajira.Lami kwa ajili ya mifugoAmeandika kuwa baadhi ya wachangiaji aliowaita hasi walisema amejenga barabara ya lami kwa ajili ya mifugo yake wakati Waganda wengine hawana barabara zinazopitika.Si sawa, moja ya sababu za kununua ardhi kwenye eneo la Kisozi mwaka 1990 ni kwa sababu lilikuwa mbali kutoka kwenye lami. Sababu moja ya kununua ardhi Rwakitura mwaka 1967 ni kwa sababu ilikuwa bali sana na barabara za lami. Ni kwamba hakukuwa na barabara ya aina yoyote kwenye eneo lile isipokuwa njia iliyokuwa karibu isiyopitika ya Kazo-Lyantonde na Rushere-Kinoniameandika na kuongeza kuwa.Mifugo haihitaji na wala haili lami, wanakula majani na kunywa maji. Barabara ya lami mliyoiona kwenye picha si kwa ajili ya mifugo ila kwa ajili ya watu wa Butambala, Gomba, Ssembabule , Masaka na kadhalikaameandika kiongozi huyo.  <topic>: kitaifa 